**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS BIUDŽETINIŲ ĮSTAIGŲ MOLĖTŲ ŠVIETIMO CENTRO IR MOLĖTŲ PEDAGOGINĖS PSICHOLOGINĖS TARNYBOS REORGANIZAVIMO, REORGANIZAVIMO SĄLYGŲ APRAŠO IR mOLĖTŲ R. ŠVIETIMO PAGALBOS TARNYBOS NUOSTATŲ PATVIRTINIMO**

2018 m. gegužės    d. Nr.

Molėtai

**Projektas**

Vadovaudamasi Lietuvos Respublikos civilinio kodekso 2.96 straipsniu, 2.97 straipsnio 4 dalimi, 2.99 straipsnio 1 ir 2 dalimis, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1, 4, 7 punktais, 4 dalimi, 6 straipsnio 2, 3 dalimis, 14 straipsniu, Lietuvos Respublikos švietimo įstatymo 44 straipsnio 2, 6 dalimis, Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašu, patvirtintu Lietuvos Respublikos Vyriausybės 2011 m. liepos 13 d. nutarimu Nr.883 „Dėl Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“, ir atsižvelgdama į Molėtų rajono savivaldybės tarybos 2018 m. kovo 29 d. sprendimą Nr.B1-79 „Dėl sutikimo reorganizuoti savivaldybės biudžetines įstaigas Molėtų švietimo centrą ir Molėtų pedagoginę psichologinę tarnybą“,

Molėtų rajono savivaldybės taryba nusprendžia:

1. Reorganizuoti biudžetinę įstaigą Molėtų švietimo centrą ir biudžetinę įstaigą Molėtų pedagoginę psichologinę tarnybą sujungimo būdu į biudžetinę įstaigą Molėtų r. švietimo pagalbos tarnybą nuo 2018 m. rugsėjo 1 d.

2. Patvirtinti biudžetinių įstaigų Molėtų švietimo centro ir Molėtų pedagoginės psichologinės tarnybos reorganizavimo sąlygų aprašą (pridedama).

3. Patvirtinti Molėtų r. švietimo pagalbos tarnybos nuostatus (pridedama).

4. Įgalioti Molėtų švietimo centro ir Molėtų pedagoginės psichologinės tarnybos direktorius pasirašyti Molėtų r. švietimo pagalbos tarnybos nuostatus ir iki 2018 m. rugpjūčio 31 d. pateikti juos įregistruoti Juridinių asmenų registrui teisės aktų nustatyta tvarka.

5. Įpareigoti Molėtų švietimo centro direktorę Romualdą Žvinienę iki 2018 m. rugpjūčio 31 d. pateikti Juridinių asmenų registrui dokumentus dėl biudžetinės įstaigos Molėtų švietimo centro išregistravimo.

6. Įpareigoti Molėtų pedagoginės psichologinės tarnybos direktorę Ramunę Vidžiūnienę iki 2018 m. rugpjūčio 31 d. pateikti Juridinių asmenų registrui dokumentus dėl biudžetinės įstaigos Molėtų pedagoginės psichologinės tarnybos išregistravimo.

7. Pripažinti netekusiais galios nuo Molėtų švietimo centro ir Molėtų pedagoginės psichologinės tarnybos išregistravimo iš Juridinių asmenų registro dienos:

7.1. Molėtų rajono savivaldybės tarybos 2015 m. rugsėjo 24 d. sprendimo Nr.B1-201 „Dėl Molėtų švietimo centro nuostatų patvirtinimo“ 1 punktą;

7.2. Molėtų rajono savivaldybės tarybos 2012 m. balandžio 26 d. sprendimo Nr.B1-90 „Dėl Molėtų pedagoginės psichologinės tarnybos nuostatų patvirtinimo“ 1 punktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras